Will hüt s Wätter nöd so de Hit gsi isch, mir aber es riese Ghetto im Auto gha händ, hämmer mal agfange churz chli ufzruume. Sprich, mer händ de ganz Charre usgruumet und sind denn uf d Idee cho, dass mer eigentli dä Charre au grad chöntet inne und usse putze. Nach es paar tuusig Kilometer gseht nämli au so es schöns Auto wie mir eis händ rächt versifft us. Det wo d Füess sind, hämmer scho gli en Sandhuufe gha und vo hinne isch oises Auto nüme dunkelblau gsi, sondern brun. Und  vorne a de Stossstange händ öppe 3 Millione Flüge, Mugge und anderi Viecher kläbt, womer alli umbracht händ während em Fahre. Alsä dä René isch dänn go s Auto wäsche und suuge und d Fabienne hät i dere Ziit s Equipment greinigt und "entchaotisiert". Womer äntli färtig gsi sind mit dere ganze Aktion, isch es scho fascht wieder Abig gsi.